open-index/open-wikipedia-markdown huggingface dataset:
Konstantin I. (Paapst)

**Konstantin I.** (* 664 in Syrien; † 9. April 715 in Rom) wurr an' 25. März 708 as Paapst inthroniseert.

He moot all ünner Paapst Agatho en hooch ansehn Liddmaat vun de Kark ween hemm, wiel he Liddmaat vun de päpstlich Delegatschoon up dat Darte Konzil vun Konstantinopel weer.

Över Konstantin, den letzten byzantienschen „Vasallenpaapst“, is wenig bekannt. Up Anordnung vun den dortigen Kaiser Justinian II. hett he 710 in de sien tweet Regeerenstiet Byzanz besöcht, womöglich um de Ergevnisse vun de Trullaansch Synode to bestätigen.

Konflikte geev dat mit den Arzbischop vun Ravenna, wiel de sück nich den Paapst ünnerordnen wull; mit Benedikt vun Mailand, den mailändschen Arzbischop, de vun den Paapst fordern dee, dat he de Bischööp vun Padua sülvst insetten sull; un mit den Nahfolger vun Justinian, den byzantienschen Kaiser Philippikos Bardanes, de vun hüm ahn Spood verlangen dee, dat he de Glöövensdefinitschoon vun dat Darte Konzil vun Konstantinopel afswöören dee.

De Paapst sull för dat Inhollen vun de Beslüsse vun de Trullaansch Synode van 692 sörgen, wiel den Kaiser todraagen wurrn weer, dat besünners de Papsten Sergius I. un Johannes VII. de Lehrsatzen to de Disziplin aflehnt oder blots halfhartig befolgt harrn. Bi de Verhandlungen dee sück besünners Diakon Gregor (de latere Paapst Gregor II.) hervör un hett en Kompromisslösung anboden, de beid Sieden anerkennen kunnen. De Upenholt in Konstantinopel (710/711) sull för 1250 Johr de letzte Besöök vun en Paapst bi de Oostkark ween (eerst Paul VI. hett Istanbul weer 1964 besöcht).

Dat goot Verhältnis to Ostrom weer aber blots vun en kört Düer, wiel Justinian II. vun en Grupp vun Suldaten doodslahn wurr (4. November 711). Se hebbt denn Philippikos Bardanes, en övertüügten  Monotheleten, up den Kaiserthron sett, worup en nee Striet utbreeken dee. Nahdem de nee Kaiser den Exarchen vun Ravenna updragen harr, de Monotheletismus in Rom intoführen, keem dat to regelrecht Straatenslachten. Paapst Konstantin I. hett doruphen en grooten Tall vun Preesters in de Stadt haalt, de sück den antikaiserlichen Demonstranten mit Krüüzen un Evangelien in den Weg stellen deen un to'n Freeden mahnt hebbt. 

713 wurr Philippikos störrt, wat all Sieden good finnen deen. De nee Kaiser (Anastasios II.) hett dat, wat Justinian II afmaakt harr, bestätigt un hett dormit de beid Lagers mitnanner versöhnt. 

Konstantin hett in sien Pontifikat dree Kardinäle ernannt, dorünner den lateren Paapst Gregor II., de ok sien Nahfolger wurr.

## Literatur
* Ph. Levillain: *Dictionnaire Historique de la Papauté.* 1994
* R. Barth & F. Bedürftig: *Taschenlexikon Päpste.* 2000

## Weblinks

* DNB-Katalog
* Personennaamdatei
Editha Westmann

**Editha Westmann** (bet 2017 **Editha Lorberg**; * 10. Dezember 1963 in Seesen) is en düütsch Politikerin (CDU). Siet März 2003 is se Liddmaat vun den Neddersassischen Landdag. 

Lorberg hett en Utbillen to en Fachkosmetikerin maakt. Van 1983 bit 2001 weer se sülvstännig Kosmetikerin un Schulungsleiterin vun en Gerätehersteller. Dornah weer se bit to hör Inträe in den Landdag as Kundenberaterin bi de Sporkass Hannober tätig.

Lorberg is siet 1993 Liddmaat vun de CDU, buterdem is se Liddmaat vun de CDA. Van 2001 bit 2008 weer se Liddmaat in' Oortsraat vun Mellendörp-Gailhoff. Siet 2004 is se Ratsfru vun de Gemeend Wedemark, wo se siet 2006 stellvertreten Börgermeesterin is. Siet den 4. März 2003 is se Liddmaat vun den Neddersassischen Landdag. Se is Utsiedlerbeupdragte vun de CDU-Landdagsfraktschoon un stellvertreden Liddmaat in dat Präsidium vun den Neddersassischen Landdag. 

2015 hett se Alexander Westmann freet un an’n 30. November 2017 den Naam Westmann annahmen.

## Literatur
* Handbuch des Niedersächsischen Landtages der 16. Wahlperiode, Hannover, 2008.

## Weblenken
* Websteed vun Editha Westmann (hoochdüütsch)
Städer in Aserbaidschan

Dat is ene List vun **Städer in [[Aserbaidschan]]**. 

In Aserbaidschan leevt 9.164.600 Inwahners. Baku is de Hööftstadt. 

(VZ = Volkszählung, B = Bereken)

## Enkeld Nahwiesen und Anmerkungen


## Weblenken

* The State Statistical Committee of the Republic of Azerbaijan
* City Population - Einwohnerzahlen der Städte in Aserbaidschan
* Population Statistics of Eastern Europe - Cities & towns of Azerbaijan
Bote

**Bote** betekent

* Bote, de Umkehr vun en Minschen to Gott, nadem he dör de Sünn vun em afkamen weer,
* Bote, en Straaf, na dat Recht upleggt vunwegen en unrechte Saak,
* Bote, in sunnerliche Dialekte de Mehrtahl vun Boot.

**Bote** is de Familiennaam von

* Albert Bote (1889–1961), düütschen Ünnernehmer un Politiker,
* Cord Bote (vör 1475–üm 1501), düütschen Goldsmidd,
* Eduard Bote (1811–1888), düütschen Musikverleger,
* Hermen Bote (1450–1520), düütschen Chronist.

Kiek ok bi: Bothe, Boothe.
Böten

**Böten** betekent

* Böten, gesund maken dör Bespreken, sunnerlich bi Gördelroos,
* Bote, umkehren to Gott, nadem de Sünn em eerst vun Gott wegdreven harr,
* Füer maken.
Boot

**Boot** betekent

* Boot, lüttjet Schipp,
* Bote, de Umkehr vun en Minschen to Gott, nadem he dör de Sünn vun em afkamen weer.

**Boot** is de Familiennaam von

* Christine Boot (1929–1992), nedderlandsche Germanistin, Spraakwetenschopperin un Medizinhistorikerin,
* Jaap Boot (1903–1986), nedderlandschen Lichtathlet,
* Klaas Boot (1898–1969), nedderlandschen Turner,
* Pat Boot (1914–1947), neeseelandschen Lichtathlet,
* Ton Boot (* 1940), nedderlandschen Basketballspeler un -trainer,
* Vitali Boot (* 1972), düütschen Boxer.

Kiek ok bi: Bot, Both, Bott, Boote, Booth, Das Boot.
Adelaide Hall

**Adelaide Louise Hall** (* 20. Oktober 1901 in New York; † 7. November 1993 in London) weer en US-amerikaansch Jazz-Singerin. 

1927 sun se in Eubie Blake sien berühmt *[[Shuffle Along]]*-Show un in de Revue *Blackbirds*. In dat glieker Johr wurr Hall Singerin bi Duke Ellington. Se nehm de berühmteste Version vun Ellington sien „*[[Creole Love Call]]*“ mit fienföhlig Vokaliseeren vun de Response-Deelen vun disse Call-and-Response-Melodie up.

1932 sung se etwa twee Johr lang mit Art Tatum as Begleiter un is later ok in Europa uptreden. 1938 hett se heiraadt un sück dornah in Grootbritannien daallaaten, wo se en eegen Nachtclub leiten dee.

Mit 82 Johr geev se nochmal en Upführen vun hör Erfolgstück „*Creole Love Call*“, begleit vun de Barrelhouse Jazzband. Dree Johr later hett se mit Begleiter Mick Pyne in Grootbritannien arbeit. 

## Literatur
*Martin Kunzler *Jazzlexikon. Bd. 1* Reinbek 2002

## Weblenken
* DNB-Katalog
* Personennaamdatei
Daniela Schadt

**Daniela Schadt** (* 3. Januar 1960 in Hanau) is en düütsche Journalistin  un leevt an de Siet vun Bundspräsident Joachim Gauck as düütsche „First Lady“. 

## Leven
Schadt hett 1978 an de Karl-Rehbein-School in ehre Vaderstadt Abitur maakt. Achterna hett se in de Universität in Frankfort an’n Main Germanistik, Politikwetenschop un franzöösche Literatur studeert. 1985 is se as Redakteursche na de „Nürnberger Zeitung“ kamen. Dor weer se bit 2012 Ressortchef Binnenpolitik. In’n Nürnbarger Presseclub is se ehrenamtlich togange as Bisittersche in’n Vorstand. 

## Persönlich
Siet 2000 sünd Joachim Gauck un Daniela Schaadt tohopen. Kennen lehrt hefft se sik bi een vun siene Vordräge in Nürnbarg. Dormols weer Gauck noch Bundsbeupdragten for de Stasi-Unnerlagen.

## Weblenken
* Roman Deininger: ''Die Kandidatin an seiner Seite.'' In: *[[Süddeutsche Zeitung]]*, 29. Juni 2010
* Andrea Dernbach: ''Ich unterstütze ihn aus vollem Herzen.'' In: *[[Der Tagesspiegel]]*, 22. Juni 2010
* Christina Hebel: ''First Lady ohne Trauschein.'' In: *[[Spiegel Online]]*, 20. Februar 2012

## Belege
Hoov

**Hoov** () is en Dörp in de Gemeen Jörk in’n Landkreis Stood, Neddersassen. Dat sett sik tohoop ut Groot Hoov un Lütt Hoov (in’n Süüdwesten).

## Geografie

Hoov liggt in de Masch glieks achtern rechten Eestdiek un höört to Oolland.

De Naveröörd sünd Königriek in’n Westen op de annere Sied von de Eest mit Leeswig in’n Noorden von Hoov, Cranz in’n Noordoosten, Neefeld in’n Oosten, Rübk in’n Süden un Moorenn un Eestbrügg in’n Süüdwesten.

## Historie

In’n Eersten Weltkrieg sünd 19 Soldaten ut Hoov fullen oder vermisst un in’n Tweten 30.

### Verwaltungsgeschicht

De Verwaltungsgeschicht von Hoov is temlich kumplex. Hoov hett bet 1852 deelwies to dat Grevengericht Oolland tohöört un deelwies to dat Gericht Hoov-Leeswig. Binnen dat Grevengericht weer de Oort noch wieder opdeelt twüschen de Hauptmannschop Königriek un de Vaagdie von dat Ooldkloostergericht. 1852 sünd all dree Delen denn Deel von dat Amt Jörk worrn.

1879 sünd de Gemeen von dat Ooldkloostergericht un de Gemeen Hoov-Leeswig oplööst worrn. Na disse Tied hett dat denn en egenstännige Gemeen Hoov geven.

Von 1885 bet 1932 weer de Oort in’n Kreis Jörk un is 1932 Deel von’n Kreis Horborg worrn. Mit dat Groot-Hamborg-Gesett, dat an’n 1. April 1937 in Kraft treden is, hett de Gemeen Neefeld den Seehoff an de Gemeen Hoov afgeven. Mit de Gemeenreform in Neddersassen an’n 1. Juli 1972 is Hoov denn aver wedder von Horborg na’n Landkreis Stood wesselt un Deel von de Gemeen Jörk worrn.

### Inwahnertall

Groot Hoov:

Lütt Hoov:

: * hier is blots dat Eddelgood in Hoov tellt worrn

Ooldkloostergericht:

: * tohoop mit Finkenriek

Lütt Hoov as Deel von de Hauptmannschop Königriek:

Hoov-Leeswig:

: * nu ahn Seltenfriede

Gemeen Hoov:

### Börgermeesters

* -30. Juni 1972: Paul Röver

### Religion

Hoov is evangeelsch-luthersch präägt un höört to dat Kaspel von de Martini-Kark in Eestbrügg.

För de Kathoolschen is de St.-Maria-Kark in Buxthu tostännig.

## Kultur

Bi’t Hover Füürwehrhuus steiht en Denkmaal för de Fullenen ut de twee Weltkrieg’. Dat Denkmaal gedenkt ok de negen fullen Soldaten ut de Oostrebeden, de-ehr Famielen na’n Krieg in Hoov ünnerkamen sünd.

## Weertschop un Infrastruktur

### Verkehr

De Dörpstraat von Hoov löppt von Neefeld den Eestdiek langs bet na de Landsstraat 140, de in’n Oosten na Neefeld un in’n Westen över de Eestbrügg na Königriek, Eestbrügg un Jörk löppt. In’n Süden von de L&nbsp;140 geiht de Dörpstraat as Kreisstraat 83 wieder bet na Moorenn.

De nächste Bahnhoff is de Bahnhoff Buxthu an de Nedderelvbahn.

### Ver- un Entsorgung

För dat Afwater is de Afwaterverband Oolland un Geestrand mit dat Klärwark Wetterndörp tostännig.

## Footnoten





## Weblenken
Hinrich Zahrenhusen

**Hinrich Johann Daniel Zahrenhusen** (* 2. März 1875 in Hornborg; † 19. Januar 1940 in Bremen) weer en noorddütschen Naamforscher.

Zahrenhusen is as Söhn von en Garver in Hornborg boren. Blangen de Volksschool hett he sik dör Privaat- un Sülvsünnerricht wiederbillt un von September 1892 bet September 1895 dat Seminar in Stood besöcht. To’n 1. Oktober 1895 is he Schoolmeester an en Volksschool in Geestmünn worrn. 1903 hett he an de Universität Jena Vörlesungen för Düütsche Philologie, Geschicht un Philosophie besöcht. Eerst nadem he sien Studium al anfungen harr, hett he an’n 11. März 1905 op dat Gymnasium Carolo-Alexandrinum in Jena sien Abiturprüfung maakt. In’n Sommer 1906 hett Zahrenhusen sik in Jena exmatrikuleert un weer wedder Schoolmeester in Geestmünn. He hett denn an’n 2. Februar 1907 in Jena de Prüfung as Persetter bestahn un is to’n 1. Juli Oberlehrer an dat Lehrerinnenseminar in Droyßig worrn. Dor hett he denn ok sien Dokterarbeid över den plattdüütschen Dialekt von sien Heimatdörp schreven: *Lautstand der Mundart von Horneburg (Hannover)*.

An’n 1. Juli 1910 güng Zahrenhusen an de Kaiserin-Auguste-Victoria-School in Emden un is denn al an’n 1. April 1911 as Nafolger von August Ernst Zwitzers Direkter von de School worrn. Dat is he bleven bet he to’n 1. April 1937 in Pension gahn is. He hett sik blangenbi denn veel mit de Naamforschung beschäftigt, de eerste Tied to de Naams von siene Heimat op de Stoder Geest, later denn to de Naams ut Oostfreesland.

Zahrenhusen hett an’n 24. März 1906 in Geestmünn Martha Henny Peters freet, mit de he twee Döchter un twee Söhns harr. In’n Oktober 1939 is he na Bremen ümtrocken, dat he dichter bi de Archivs in Bremen weer un ok, dat he dichter bi siene Kinner weer, de in Bremen leven deen. Zahrenhusen is denn 1940 na en Operatschoon doodbleven.

## Warken

* *Lautstand der Mundart von Horneburg (Hannover).* Geibel, Hannover 1909
* *Ingävonische Spuren in unsern heimischen Personen- und Ortsnamen.* in: Stader Archiv N.F. 16, 1926, S. 33-51
* *Einige ältere Frauennamen unserer Heimat.* in: ebd. 17, 1927, S. 158-172
* *Die Personennamen (Taufnamen) des ältesten Stader Stadtbuches von 1286-1339.* in: ebd. 18, 1928, S. 30-96
* *Ein Verzeichnis der Staatsforsten unserer Heimat aus dem 17. Jahrhundert.* in: ebd. 19, 1929, S. 80-90
* *Die Zunamen des ältesten Stader Stadtbuches von 1286-1339.* in: ebd. 22, 1932, S. 1-16; T. 2, in: ebd. 26, 1936, S. 114-128; 27, 1937, S. 239-243
* *Ostfriesische Vornamen. Die in Ostfriesland gebräuchlichen Rufnamen, zusammengestellt und auf der Grundlage der germanischen Namenbildung bearb. Mit einem Anhang: Verzeichnis guter ostfriesischer Vornamen.* rutgeven von de Oostfreesch Landschap in Auerk, Emden 1939
Karel Kodejška

**Karel Kodejška** (* 20. März 1947 in  Lomnice nad Popelkou) is en ehmalger  tschechoslowaaksch Skispringer.

Nahdem he bi de Skifloogweltmeesterschapen 1973 all Platz 3 beleggt harr, wurr he 1975 up de Schanz an’ Kulm Weltmeester. Dat weer denn ok sien gröttste Spood in sien Loopbahn. 

1972 un 1976 hett he an de Olympisch Winterspelen deelnommen, kunn dor aber kien nennenswert Platzeeren recken. 

1975 wurr he Sportler vun dat Johr in de Tschechoslowakei.

## Weblenken
* Statistik up de FIS-Websteed (engelsch)
* Karel Kodejška in de Datenbank vun Sportsreference.com (engelsch)
333 v. Chr.

## Wat passeert is

* November - Alexander de Grote sleiht in de Slacht bi Issos den Grootkönig Dareios III. vun dat Perserriek (Spröök: „*Dree dree dree, bi Issos Haueree*“)
* Na de Slacht vun Issos jaagt de Truppen vun Alexander achter de Persers na, de utbüxen wüllt. Damaskus warrt innahmen, wo dat grote Büte bi gifft. Ok de Mudder, de Fro un de Kinner vun Darius weert vun de Makedoniers grepen. 
* As eerste hellenistische Stadt, de in Asien grünnt warrt, warrt de Grundsteen vun Alexandreia (ok: Alexandretta; vundagen İskenderun) leggt. 

## Boren

## Storven
334 v. Chr.

## Wat passeert is

* In't Vörjohr geiht dat mit 5.000 Riederslüde un 30.000 Mann to Foot los mit Alexander den Groten sien Kriegstog na Persien. Al sien Vadder Philipp II. harr dat plaant. In'n Maimaand sleiht he de Persers unner Memnon vun Rhodos. Alexander besocht Troja un oppert an Achilles sien Graff. Ahn Gewalt treckt he in Sardes in un wennt sik na Milet to. de dore Satrap will dat verdeffenderen, warrt avers slahn in en Operatschoon tohopen mit de Flott vun Makedonien (160 Scheepe) unner Nikanor. Milet un Halikarnassos weert belagert un innahmen. Denn treckt he fudder.

## Boren

## Storven
Chain Reaction

**Chain Reaction** betekent

* *[[Chain Reaction (1996)|Chain Reaction]]*, US-amerikaanschen Film ut dat Johr 1996,
* *[[Chain Reaction (2006)|Chain Reaction]]*, düütschen Horrorfilm ut dat Johr 2006,
* *[[The Chain Reaction]]*, austraalschen Film ut dat Johr 1980,
* *[[Chain Reaction (Speelshow)|Chain Reaction]]*, US-amerikaansche Speelshow in’t Feernsehn,
* Chain Reaction, en Musiklabel,
* Chain Reaction, Musikgrupp ut de 1960er Johren,
* Chain Reaction, Musikgrupp ut de 1970er Johren.
The Hunchback of Notre Dame

**The Hunchback of Notre Dame** betekent

* *[[The Hunchback of Notre Dame (1923)|The Hunchback of Notre Dame]]*, Stummfilm ut dat Johr 1923,
* *[[The Hunchback of Notre Dame (1939)|The Hunchback of Notre Dame]]*, Speelfilm ut dat Johr 1939,
* *[[The Hunchback of Notre Dame (1982)|The Hunchback of Notre Dame]]*, Speelfilm ut dat Johr 1982,
* *[[The Hunchback of Notre Dame (1986)|The Hunchback of Notre-Dame]]*, Tekentrickfilm ut dat Johr 1986,
* *[[The Hunchback of Notre Dame (1996)|The Hunchback of Notre Dame]]*, Tekentrickfilm ut dat Johr 1996,
* *[[The Hunchback of Notre Dame II]]*, Tekentrickfilm ut dat Johr 2002,
* *[[The Hunchback of Notre Dame (1966)|The Hunchback of Notre Dame]]*, brietsche Feernsehreeg ut dat Johr 1966,
* *[[The Hunchback of Notre Dame (1977)|The Hunchback of Notre Dame]]*, US-amerikaansche Feernsehreeg ut dat Johr 1977.
Robert Wise

**Robert** („Bobby“) **Earl Wise** (* 10. September 1914 in Winchester, Indiana; † 14. September 2005 in Los Angeles) weer en US-amerikaanschen Speelbaas, Filmproduzent, Filmeditor un Oscar-Priesdräger.

## Leven un Wark
Robert Wise hett as Editor in Hollywood arbeit un weer dor ünner annern för Orson Welles aktiv. Vun Mitt vun de 1940er Johren an weer he den sülvst mit de Regie vun Filmen beopdragt. Mit de Filmen *The Curse of the Cat People* un *The Body Snatcher* is he fröh al to en wichtigen Protagonist vun den Fantastischen Film worrn.

En sünnern Naam hett sik Wise 1961 mit den Film to dat Musical *[[West Side Story]]* för de Produkschoonsfirma Mirisch Corporation un den Filmverleh United Artists maakt. Sien gröttsten kommerziellen Spood harr he mit den Film *The Sound of Music* ut dat Johr 1965. He weer ok Speelbaas bi en Reeg vun Science-Fiction-Filmen as *The Day the Earth Stood Still* (1951), *The Andromeda Strain* (1971) oder *Star Trek: The Motion Picture* (1979).

Wise weer mit sien Arbeiten bannig spoodriek. He is mehrfack mit den *[[Oscar]]* uttekent worrn. Vun 1971 bit 1975 weer he Präsident vun de *[[Directors Guild of America]]* un vun 1985 bit 1988 Präsident vun de *[[Academy of Motion Picture Arts and Sciences]]*, de jeed Johr de Utteken vun’n Academy Award verleht.

Robert Wise is an’n 14. September 2005 kort na sien 91. Geboortsdag doodbleven, as sien Hart verseggen de.

## Filmografie (Utwahl)

## Utteken
Wise is för sien Filmwark mit tallrieke Priesen ehrt worrn. Nomineert weer he för 52 Priesen, vun de he 34 wunnen hett. Alleen mit den Oscar is he veermol uttekent worrn. Wunnen hett Wise ünner annern:
* 1960: sien Steern op’n *[[Walk of Fame]]*
* 1962: den *[[Oscar]]* in de Kategorie *[[Oscar/Best Film|Best Film]]* för *West Side Story*
* 1962: den *[[Oscar]]* in de Kategorie *[[Oscar/Best Speelbaas|Best Speelbaas]]* för *West Side Story*
* 1963: den *[[Sant Jordi Award]]* in de Kategorie *Best utlännsch Film* för *West Side Story*
* 1966: den *[[Oscar]]* in de Kategorie *[[Oscar/Best Film|Best Film]]* för *The Sound of Music*
* 1966: den *[[Oscar]]* in de Kategorie *[[Oscar/Best Speelbaas|Best Speelbaas]]* för *The Sound of Music*
* 1967: den *[[Irving G. Thalberg Memorial Award]]* för sien Levenswark
* 1967: den *[[Golden Eddie]]* in de Kategorie *Filmmaker vun’t Johr*
* 1984: den *[[Robert B. Aldrich Achievement Award]]*
* 1988: den Pries för’t Levenswark vun de *[[Directors Guild of America]]*
* 1998: den Pries för’t Levenswark vun de *[[Broadcast Film Critics Association]]*
* 1998: den *[[Joseph-Plateau-Filmprijs]]* för sien Levenwark

## Literatur
* Lars-Olav Beier: *Der unbestechliche Blick. Robert Wise und seine Filme*, un as biföögt Wark: Lars-Olav Beier, und Robert Müller: *Werkstattgespräch mit Robert Wise*. "Off"-Texte, Band 2. Rutkamen to de Retrospektive Robert Wise bi’t Filmfest München 1996. Bertz, Berlin 1996, ISBN 3-929470-10-1

## Weblenken

* Literatur vun un över Robert Wise in’n Kataloog vun de Düütschen Natschonalbökeree
* ''Die Ideen von Freiheit: Robert Wise und das amerikanische 70mm-Filmmusical''. In: film-dienst, 3/2009
Mustapha Moussa

**Mustapha Moussa** (* 2. Februar [1962 in [Oran]], † 3. August 2024) weer en algerisch Boxer. He hett 1984 bi de Olympisch Sömmerspelen in Los Angeles de Bronzemedaille in’t Halfswoorgewicht wunnen. 

Tüschen 1988 un 2004 hett he denn noch veer Profikämpe maakt, de he aber all verloren hett.

Moussa is in'n August 2024 in dat Öller vun 62 Johren an de Folgen vun en Verkehrsunfall storven, de he etwa een Maand vördem harrt harr.

## Weblenken
* Mustapha Moussa in der BoxRec-Datenbank (engelsch)
Jules Pierre Rambur

**Jules Pierre Rambur** (* 21. Juli 1801 in Ingrandes bi Chinon; † 10. August 1870 in Genf) weer en franzöösch Dokter, Entomoloog un Lepidopteroloog.

He studeer in Tours un Montpellier Medizin. Sien Doktertitel kreeg he in' September 1827 in Paris. Mit sien Kindheitsfrüend Adolphe de Graslin (1802-1882) un Jean Baptiste Alphonse Dechauffour de Boisduval (1799-1879) hett he de mehrbannig *Collection iconographique et historique des chenilles d’Europe* (Paris, 1832-1843) verfaat.

1829 bit 1830 hett he Korsika bereist un 1832 den *Catalogue des lépidoptères de l’île de Corse* verfaat. An' 29. Februar 1832 nehm he an de Grünnensversammeln vun de Société entomologique de France deel. 1834 bit 1835 ünnernehm he tosommen mit Graslin en groot Reis dör Andalusien. De Ergevnisse vun disse Reis wurrn mit de *Faune entomologique de l’Andalousie* (2 Bannen, 1837-1840) un in' *Catalogue systématique des Lépidoptères de l’Andalousie* (1858-1866) verapenlicht. 1841 hett he heiraadt un leet sück as Dokter  in Seiches (Maine-et-Loire) daal. Later leev he in Saint-Christophe (Indre-et-Loire), in Tours un toletzt in Genf.

## Borns
* Jean Gouillard: *Histoire des entomologistes français, 1750-1950. Édition entièrement revue et augmentée.* Paris, Boubée 2004
* Jean Lhoste: *Les Entomologistes français. 1750-1950.* INRA Éditions, 1987
Cecil Payne

**Cecil McKenzie Payne** (* 14. Dezember 1922 in Brooklyn, New York City; † 27. November 2007) weer en US-amerikaansch Jazz-Baritonsaxophonist un Flötist.

## Leven un Wark
Cecil Payne hett Altsaxophon un Klarinett bi Pete Brown studeert un fung 1946 up de New Yorker Bebop-Szene in de Bands vun Jay Jay Johnson, un Roy Eldridge to spleen an. He stun dorbi stark ünner den Infloot vun de Musik vun Charlie Parker. Dornah hett he in Dizzy Gillespie sien *Cuban Big Band* van 1946 bit 1949 un de Band vun Illinois Jacquet van 1952 bit 1954 speelt. Över mehrere Johren hett Payne blots in sien Freetiet speelt, speel aber 1955 in dat Nonett vun Gigi Gryce (*[[Nica's Tempo]]*) un hett in‘ Sömmer 1956 as Gast in de Band vun Rolf Ericson Sweden besöcht. Af 1956 speel he mit Randy Weston. 1963 bit 1966 hett he mit Machito arbeit, dornah bis 1968 bi Woody Herman un vun 1969 bit 1971 bi Count Basie. In disse Tiet hett he ok en  NDR-Jazzworkshop leit. Midden vun de 1970er Johren speel he in en Duo mit sien Süster, de Singerin Cavril Payne. 1985 is he up de Berliner Jazzdaag uptreden. Mit Jay Jay Johnson is he ok as Altsaxophonist to hören.
Up dat Baritonsaxophon nehm he mit Cannonball Adderley, Kenny Burrell, Jimmy Cleveland, Tadd Dameron, Kenny Dorham, Matthew Gee, Anita O’Day, Bud Powell as ok Dinah Washington Platten up.

Neben sien Hööftinstrumenten speel he ok Gitarr, Klarinett un Altsaxophon.

## Diskografie
### As Leader
* *Cecil Payne with Kenny Dorham* (Signal, 1957)
* *A Night at the Five Spot* (Signal, 1957)
* *Patterns Of Jazz* (Savoy, 1956) mit Kenny Dorham, Duke Jordan, Tommy Potter, Art Taylor
* *Payne’s Window* (Delmark, 2000)

### As [[Sideman]]
* Jay Jay Johnson: *Jazz Quintets* (Savoy, 1947–49)
* Tadd Dameron: *Cool Boppin’* (Fresh Sound, 1949)
* Dizzy Gillespie: *Pleyel 48* (Vogue, 1948)
* Duke Jordan: *[[Duke Jordan Trio & Quintet]]* (Savoy, 1955)
* Ernie Wilkins: *Septet* (Savoy, 1955)
* Randy Weston: *Jazz A La Bohemia* (OJC, 1956)
* Kenny Burrell: *Blue Moods* (OJC, 1957)
* John Coltrane: *Dakar* (OJC/Prestige, 1957)
* Kenny Dorham: *Blue Spring* (OJC 1957)
* Bud Powell: *A Tribute To Cannonball Adderley* (Columbia, 1961)

## Literatur
* Martin Kunzler: *Jazz-Lexikon*. Rowohlt, Reinbek 1988
* Richard Cook, Brian Morton: *[[The Penguin Guide to Jazz|The Penguin Guide to Jazz on CD]]*, Second Edition, 1994 & Sixth Edition. Penguin, London 2002, ISBN 0-14-051521-6
* Bielefelder Katalog Jazz, 2001

## Weblenken
* ''Cecil Payne Dies at 84''. In: *All About Jazz*, 27. November 2007
* Erinnerung an Cecil Payne
* DNB-Katalog
* Personennaamdatei
Stéphane Augé

**Stéphane Augé** (* 6. Dezember 1974 in Pau, Frankriek) is en ehmalger franzöösch Radrennfohrer un nu Sportlich Leiter.

## Karriere
Augé sien Profikarriere fung 2000 an. Sien Loopbahn fung an bi dat Team Festina. 2002 is he to Jean Delatour wesselt un gung 2003 to Crédit Agricole. Siet 2005 fohr he för dat Team Cofidis.

Augé kunn een Deelstreck bei de Düütschland Tour 2002 un de Tour du Poitou-Charentes 2000 winnen. 2006 wunn he jeweils een Deelstreck bi de Polen-Rundfohrt un de Tour du Limousin. Sien gröttste Spood weer woll de Sieg bi de Veer Daag vun Düünkarken in dat Johr 2008.

An de Tour de France hett he acht Mal deelnommen, keem aber nie ünner de best Hunnert in't Teel (best Platzeeren: Rang 115  in dat Johr 2002). 2007 kunn he up twee Deelstrecken dat Bargtrikot dragen. 

An' 5. September 2008 wunn he nochmal de 7. Deelstreck up de Düütschlandtour över 214 km vun Neuss nah Georgsmarienhütte.

An't Enn' vun de Saison 2010 hett  Stéphane Augé sien Loopbahn as aktiv Profi-Radrennfohrer afslooten un is in de sportlich Leitung vun Cofidis wesselt.

## Wat he schafft hett
;2000
: een Deelstreck Tour du Poitou-Charentes 

;2002
: 6. Deelstreck Düütschland Tour

;2006
: 3. Deelstreck Tour du Limousin
: 5. Deelstreck Polen-Rundfohrt

;2007
: 1. Deelstreck Tour de France

;2008
: Gesamtwertung un 1. Deelstreck Veer Daag vun Düünkarken
: 7. Deelstreck Düütschland Tour

;2010
: Tour de France 11. Deelstreck

## Teams
* 1998 Gan (Stagiaire)

* 2000 Festina
* 2001 Festina
* 2002 Jean Delatour
* 2003 Crédit Agricole
* 2004 Crédit Agricole
* 2005 Cofidis
* 2006 Cofidis
* 2007 Cofidis
* 2008 Cofidis
* 2009 Cofidis
* 2010 Cofidis

## Enkeld Nahwiesen


## Weblenken
* 355 Stéphane Augé in de Datenbank vun Radsportseiten.net
* Stéphane Augé in de Datenbank vun de Tour de France (engelsch)
Déborah François

**Déborah François** (* 24. Mai 1987 in Lüttich) is en belgische Schauspelersche.

## Leven un Wark
François is de Dochter vun en Polizist un en Sozialarbeitersche ut de belgischen Provinz un keem as middler’t vun dree Kinnern op de Welt. Mit fief Johren harr se al den eersten Kuntakt to de Schauspeleree, as se as Schneewittchen op de Bühn stünn. Wiel de Schooltiet hett se later ok Theaterkursen besöcht. Opwassen is se in Lüttich in Wallonien. In’t Johr 2005 is se vun de beiden Speelbasen Jean-Pierre un Luc Dardenne opdeckt worrn, de ehr de Fronshööftrull in den Speelfilm *L’Enfant* (dt.: *Das Kind*) geven hebbt. Dat Sozialdrama speel in den rünnerkamen Industrieoort Seraing, de nich wiet weg liggt vun François’ ehr Heimatstadt. Premier harr de Film 2005 bi dat Filmfestival vun Cannes woneem he vun de Kritik bannig loovt weer un mit de Goldenen Palm as besten Film uttekent. Man, ok François is för ehr Rull uttekent worrn.

De Schauspelersche hett dorna eerstmol dat Gymnasium afslaten, künn dorna aver mit ehr tweete Rull in den Thriller *La tourneuse de pages* (dt.: *Das Mädchen, das die Seiten umblättert*) an den Spood vun’n eersten Film ansluten. För ehr Rull hett se ünner annern Joseph L. Mankiewicz sien *[[All About Eve]]*, Pier Paolo Pasolini sien *[[Teorema (Film)|Teorema]]* un de Warken vun Claude Chabrol studeert. Ehr Mimik harr se op dat Speel vun Ogen un Mund reduzeert, wat ehr vele go’e internatschonale Kritiken inbröcht hett, de ehr Wannelborkeit loven deen. För de Rull is se för den *César* as beste Nawassschauspelersche nomineert worrn.

In Stephan Carpiaux sien Drama *Les fourmis rouges* vun 2007 speel se en sössteihnjohrige Halfweet. Dat glieke Johr speel se in *Dombais et fils* vun Laurent Jaoui. Wieter weer se 2007 ok in de Jury vun’t 19. Europääsche Filmfestival vun Angers beropen. Siether is se jümmer wedder mit veel Spood in Kino- un Feernsehprodukschonen to sehn.

## Filmografie (Utwahl)

## Utteken
Ofschoonst Déborah François noch jung is un noch an’n Anfang vun ehr Loopbahn steiht, weer se al (mit Stand vun’n März 2012) al fiefmol för Filmpriesen nomineert. Wunnen hett se bit hüüt dree Priesen:
* 2006: den *[[Jospeh-Plateau-Filmprijs]]* in de Kategorie *Beste belgische Schauspelersche* för *L’Enfant*
* 2009: den *[[César]]* in de Kategorie *Veelversprekenste Needorstellersche* för *Le Premier jour du reste de ta vie*
* 2009: den *[[Romy-Schneider-Pries]]*

## Weblenken
* 
* 
* Interview bi dradio.de, 23. April 2009
* Interview bi outnow.ch, 2005

## Borns
Ally Sheedy

**Ally Sheedy** (* 13. Juni 1962 as *Alexandra Elizabeth Sheedy* in New York City, New York) is en US-amerikaansche Schauspelersche.

Se weer Mitt vun de 1980er Johren Liddmaat vun’t Brat Pack un is mit *The Breakfast Club* un *St. Elmo’s Fire* bekannt worrn. In de 1990er Johren künn se nich mehr an den Spood vun fröher rankamen un hett denn vör allen för’t Feernsehn arbeit. För ehr Rull as lesbische Starfotograafsche Lucy Berliner in den Film *High Art* is se uttekent worrn. 

Sheedy hett an’n 10. Oktober 1992 den Schauspeler *[[David Lansbury]]* heiraat, Neffe vun de Schauspelersche Angela Lansbury. De beiden hebbt en Dochter, de 1994 boren weer.

## Filmrullen (Utwahl)

## Utteken
Sheedy weer bit hüüt (Stand: März 2012) fööfteihnmol för Filmpriesen vörslahn und hett dorvun veer Utteken wunnen:
* 1998: den *[[LAFCA Award]]* in de Kategorie *Best Schauspelersche* för *High Art*
* 1999: den *[[Independent Spirit Award]]* in de Kategorie *Best Hööftdorstellersche* för *High Art*
* 1999: den *[[NSFC Award]]* in de Kategorie *Best Dorstellersche* för *High Art*
* 2005: den *[[Silver Bucket of Excellence Award]]* vun de MTV Awards

## Weblenken
Juri Sergejewitsch Rasuwajew

**Juri Sergejewitsch Rasuwajew** (russisch Юрий Сергеевич Разуваев; wetenschaplich  Transliteratschoon *Jurij Sergeevič Razuvaev*; * 10. Oktober 1945 in Moskau; † 21. März 2012) weer en russisch Schachgrootmeester un -trainer.

## Spood as Speler
Den Titel vun en Internatschonal Meester kreeg he 1973, de Grootmeestertitel dorgegen 1976. He wunn de Turniere vun Dubna 1976, Polanica Zdroj 1979, Keszthely 1981, Dortmund 1985, Jurmala 1987, Pula 1988, Protvino 1988, Reykjavík 1990, Leningrad 1992, Tiraspol 1994, Reggio Emilia 1996 un San Sebastian 1996. 

Sien letzte Elo-Tall bedroog 2540, de letzte wert Partie speel he 2001.

## Schachtraining
Rasuwajew weer Assistenztrainer bi twee Ex-Weltmeesters: Van 1969 bit 1974 bi Michail Botwinnik un van 1978 bit 1982 bi Wassili Smyslow. Tosommen mit Semjon Furman hett van 1973 bit 1978 Anatoli Karpow betrüet. Van 1982 bit 1994 weer he Vörsitter vun dat Trainerkomitee vun den Russischen Schachverband. Siet 1998 stunn he dat Trainerkomitee vun de FIDE vör un hett sück in disse Rull mit de weltwiet Organisatschoonvun de Utbillen vun Schachtrainern befaat. Af 2004 harr he den Titel vun en *FIDE Senior Trainer* inne. To sein Schölers tellen ünner annern Alexandra Kostenjuk und Jewgeni Tomaschewski.

Rasuwajew hett mit verscheeden Co-Autoren mehrere Schachböker verfaat: 1980 en Partiensammlung vun Akiba Rubinstein, 1981 tosommen mit Gennadi Nessis en Wark över den Övergang vun dat Middelspeel in't Endspeel, dat 1982 in düütsch Översetten ünner den Titel *Die Kunst der Vereinfachung, Band 1* rutkeem, as ok 1984 tosommen mit Anatoli Mazukewitsch en in engelsch hollen Anspeelmonografie, *The Anti-Sicilian*.

## Weblenken
* FIDE-Koort
* DNB-Katalog
* Personennaamdatei

## Enkeld Nahwiesen
Reeg vun Ansläge in Midi-Pyrénées

De **Reeg vun Ansläge in Midi-Pyrénées** is en Reeg vun Ansläge in Toulouse un Montauban in de Region Midi-Pyrénées in’n Süden vun Frankriek in’n März 2012. Dat gung los an’n 11. März un an’n 15. März, as dree Suldaten dootschaten wurrn sünd un een sware Wunnen toföögt wurrn weern. Bi den drüdden Anslag up en jöödsche School sünd veer Minschen umbrocht wurrn, dormank dree Kinner. 

So, as de Unnersökers vun de Polizei seggt, hangt de Ansläge tosamen. In all dree Fäll is de Mörder mit en Motorruller ankamen, hett mit Afsicht up siene Oppers schaten un hett desülvige Wapen for sien Doon bruukt. 

De Morde schöllt utöövt wurrn sien vun Mohamed Merah, wat en 23-Johre-olen Franzosen weer, de ut Algerien afstammen dö. In de Nacht to’n 21. März 2012 hefft Polizeilüde vun de Spezialeenheit RAID dat Mehrfamilienhuus in den Stadtdeel Côte Pavée vun Toulouse umstellt, wo de Verdächtige in leevt hett. So, as de franzöösche Binnenminister Claude Guéant dat seggt hett, schall Merah seggt hebben, he weer en Mudschahid un höör to dat muslimsche Terror-Nettwark al-Qaida to. An’n Morgen vun den 22. März is de Verdächtige dootschaten wurrn, nadem en Sunnereenheit vun de franzöösche Polzei in dat Mehrfamilienhuus ringahn weer. Dor hett dat denn en Scheeteree geven un ok twee Polzeilüde sünd verwunnt wurrn. So, as de Binnenminister dat seggt hett, weer he ut dat Finster vun siene Baadkamer jumpt un denn dör en Scharpschütten in den Kopp drapen un so dootschaten wurrn.

## Belege
Eric Heiden

**Eric Arthur Heiden** (* 15. Juni 1958 in Madison, Wisconsin) is en ehmaliger US-amerikaansch Iesflinklöper.

Heiden gellt as en vun de völsiedigst Iesflinklöper in de Historie vun den Iesflinkloop. As eenzigen männlichen Deelnehmer bit dorhen gelung hüm dat, sämtlich to vergeeven Goldmedaillen in't  Iesflinkloop bi Olympisch Winterspelen to winnen. Dat hett he bi de Winterspelen 1980 in Lake Placid schafft, wo fief Wettbewerbe dörführt wurrn. Sien Süster Beth Heiden wunn bi de glieker Spelen en Bronzemedaille. Dormit wunn de  Familie Heiden de Hälft vun all wunnen Medaillen vun de USA bi disse Winterspelen. 

En vergliekbor Leistung as Leistung as Eric Heiden broch aber bi de Fruen, 16 Johr tovör de  Russin Lidija Skoblikowa, de bi de Olympisch Winterspelen 1964 in all veer utschreven Loopstrecken wunn. 

Eric Heiden, de berühmt för den Dörmeter vun sien Böverschenkel weer, bleev ok nah sien Karriere völsiedig. In' Radsport wurr he 1985 US-amerikaansch Straatenmeester un 1986 nehm he för 7-Eleven an de Tour de France deel, muss aber wegen Störtfolgen nah de 18. Deelstreck upgeven. He arbeit hüüd as Sport-Orthopäde in den USA. In disse Eegenschap hett he de US-amerikaansch Iesflinkloop-Mannschap bi de Olympische Winterspelen 2000 in Salt Lake City betrüet.

## Ehrungen
* Oscar Mathisen Memorial Trophy 1977, 1978, 1979, 1980
* James E. Sullivan Award 1980
* Weltsportler des Jahres (L’Équipe) 1980
* Upnahm in de „United States Olympic Hall of Fame“ 1983
* Upnahm in de „Wisconsin Athletic Hall of Fame“ 1990

## Weblenken
* Statistiken bi ''Speedskatingnews'' (engelsch)
* Eric Heiden in de Datenbank vun Sportsreference.com (engelsch)
* Eric Heiden in de Datenbank vun Radsportseiten.net
* Personennaamdatei
Wiemsdörp

**Wiemsdörp** () is en Dörp in de Gemeen Lox in’n Landkreis Cuxhoben, Neddersassen.

## Geografie

Wiemsdörp liggt in de Masch op dat rechte Över von de Werser.

De Naveröörd sünd Overwarfersiel un Overwarf in’n Noorden, Fleest in’n Noordoosten, Ness un Stotel in’n Oosten, Maihusen un Büttel in’n Süüdoosten un Deesdörp un Eidewarden in’n Westen.

## Historie

Wiemsdörp kummt 1105 toeerst in de Oorkunnen vör.

In Wiemsdörp hett dat 1808 brennt. Dor sünd 22 Wahnhüüs un jüstso veel annere Gebüüd bi dalbrennt un fiev Lüüd bi doodbleven.

Wiemsdörp hett fröher to de Gemeen Deesdörp, Amt Braak, in dat Land Ollnborg tohöört, de an’n 1. Januar 1936 in Landwörden ümdööpt worrn is. Von 1933 bet 1939 weer dat Deel von dat Amt Wersermasch, denn hett dat Amt den ne’en Naam Landkreis Wersermasch kregen.

1974 is de Gemeen Wiemsdörp mit de Gemeenreform in Neddersassen Deel von de Gemeen Lox worrn un is dor denn ok von’n Landkreis Wersermasch na’n Landkreis Wersermünn un 1977 na’n Landkreis Cuxhoben wesselt. Vondaag billt dat binnen de Gemeen Lox en Oortschop mit egen Oortsvörsteiher.

In’n Eersten Weltkrieg sünd teihn Soldaten ut Wiemsdörp fullen oder vermisst, un in’n Tweten 15.

Dat öllste Huus von Wiemsdörp is 1638 boot worrn.

### Inwahnertall

: * Minoort is dor mittellt
: ** ahn Minnoort, dat to de Tied 25 Hüüs un 118 Inwahners hett
: *** ahn Minnoort mit 152 Lüüd

### Religion

Wiemsdörp is evangeelsch-luthersch präägt un höört to dat Kaspel von de Laurentius-Kark in Deesdorp.

### Oortsvörstänn

* -2010: Hartwig von Oehsen
* 1. Januar 2011-: Torsten Radespiel

## Kultur

En Denkmaal för de Fullenen ut de twee Weltkrieg’ steiht in Deesdörp bi de Kark.

## Infrastruktur

### Verkehr

Von Wiemsdörp gifft dat lüttjere Straten na Deesdörp, Maihusen un an de Landsstraat 121 ran, de in’n Süden, so bi 500&nbsp;m von’t Dörp af, an de Bundsstraat 437 anslütt. De B&nbsp;437 löppt in’n Oosten an de Autobahn 27, de so fiev Kilometer weg is. In’n Westen geiht de B&nbsp;437 dör den Wersertunnel ünner de Werser langs na Butjadingen an de B&nbsp;212 ran.

De nächsten Bahnhööv sünd de Bahnhoff Lox an de Bahnlien Bremen-Cuxhoben un de Bahnhoff Lüttjensiel an de Bahnlien Huud-Noordenham.

## Footnoten
Macky Sall

**Chérif Macky Sall** (* 11. Dezember 1961 in Fatick) weer van 2004 bit 2007 Ministerpräsident vun Senegal. He wurr an’ 25. März 2012 to’n Präsidenten vun den Senegal wählt.

## Leven
De studeert Geoloog hett en stetigen Upstieg binnerhalv vun de Demokraatsch Partei vun Senegal makt.

Bit 2002 weer he Börgermeester vun Fatick, dornah Minister för Bargbo, Energie- un Waterwertschap (2001-2003), 2003 bit 2004 Binnenminister, bit he an‘ 21. April 2004 nahdem Idrissa Seck entlaaten wurrn weer, vun Staatspräsident Abdoulaye Wade to‘n Ministerpräsidenten beropen wurr. Dit Amt harr he bit 19. Juni 2007 inne.

Van Juni 2007 bit November 2008 weer he Präsident vun de Natschonalversammlung vun Senegal un siet April 2009 is he weer Börgermeester vun Fatick. Macky Sall is verheiraadt un hett dree Kinner.
Paul Fischer (Footballspeler)

**Paul Fischer** (* 6. September 1882; † 6. Februar 1942) weer en düütsch Footballspeler.

Paul Fischer speel van 1906 bis 1912 bi Viktoria Berlin. Mit dissen Vereen wurr he twee Mal Düütsch Meester (1908 und 1911) un twee Mal Viezmeester (1907, 1909). 1908 hett de Afwehrspeler denn ok noch een Lännerspeel för Düütschland makt. 

1912 hett he sien aktiv Loopbahn afslooten. To glieker Tiet enn' ok de spoodriekste Tiet vun den Traditschoonsvereen Viktoria 1889. 

Fischer weer Beamter bi de preußisch Iesenbahn.
Flagg vun Indonesien

De **Flagg vun Indonesien** (*Sang Saka Merah Putih*) is an' 17. August 1945 offiziell annommen wurrn. 

## Beschrieven

Se besteiht ut twee gliek groot, horizontaal Striepen: baben root un ünnern witt. In Indonesien wurrd se *Merah Putih* nömmt, wat schlicht „Root-Witt“ bedüüden deiht. 

De glieker Farvanordnen wiesen, to'n Deel mit anner Siedenverhältnisse, völ anner Flaggen, so as de Flagg vun Monaco un to'n Bispeel de Regionalflaggen vun Solothurn un Hessen.

## Historie
De Farven gaht up en Fahn vun den Prinzen Jayakatong (1293), den Grünner vun dat Königriek  Majapahit, dat in' 14. Johrhunnert sien Hööchpunkt recken dee, torüch. Anfang vun dat 20. Johrhunnert wurrn se eerstmals weer vun Studenten un Natschonalisten bruukt, as  Indonesien ünner nedderlannsch Kolonialherrschap stunn. As sück dat Land nah den Tweeten Weltkrieg an' 17. August 1945 för unafhängig verkloort hett, wurr de root-witt Flagg as nee Natschonalflagg vun Indonesien annommen.   

## Weblinks

* FOTW: Indonesia
Neeland (Gemeen Buxthu)

**Neeland** () is en Dörp in de Gemeen Buxthu in’n Landkreis Stood, Neddersassen.

## Geografie

Neeland liggt as Stratendörp an de Grenz von Masch, Moor un Geest an dat linke Över achtern Eestdiek un an de Grenz na Oolland, warrt dor sülvs aver nich totellt.

De Naveröörd sünd Eestbrügg in’n Noorden, Moorenn in’n Noordoosten, Rübk in’n Oosten, Buxthu in’n Süden, Dammhusen in’n Süüdwesten un Loodkup in’n Noordwesten.

## Historie

Neeland kummt 1287 as *Nova Terra* tooerst in de Oorkunnen vör. Wohrschienlich is dat as Kolonie von dat Klooster Ooldklooster ut anleggt worrn. To Neeland höört von öllers ok dat Vörwark Vagelsang to.

### Verwaltungsgeschicht

In de Franzosentied von 1810 bet 1814 hett de Oort to de Mairie Buxthu in’n Kanton Buxthu höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör’n 1. Juli 1823 to dat Amt Oold- un Neeklooster tohöört un denn bet 1852 to de Vaagdie Oold- un Neeklooster in dat Amt Harsfeld. In dat Johr is de Oort in dat Amt Hornborg wesselt. Dat Amt Hornborg is aber blots bet 1859 bestahn bleven un Neeland hett denn wedder to dat Amt Harsfeld höört. Mit’n 1. April 1885 is dat Amt oplööst worrn un de Oort is in’n Kreis Jörk wesselt. Neeland is 1931 Deel von de Gemeen Buxthu worrn un dorbi von’n Kreis Jörk na’n Kreis Stood wesselt.

### Inwahnertall

### Religion

Neeland is evangeelsch-luthersch präägt un höört to dat Kaspel von de Petrus-Kark in Buxthu. Neeland harr fröher de besünnere Situatschoon, dat de lebennigen Lüüd to dat Kaspel von de Petrus-Kark höört hebbt, de Doden aver in Ooldklooster begraven worrn sünd.

För de Kathoolschen is de St.-Maria-Kark in Buxthu tostännig.

## Weertschop un Infrastruktur

### Verkehr

Neeland liggt as Stratendörp an de Kreisstraat 39, de in’n Noorden na Eestbrügg un an de Landsstraat 140 ran löppt un in’n Süden na Buxthu un an de Bundsstraat 73 rangeiht. Annere Straten gifft dat nich.

De nächste Bahnhoff is de Bahnhoff Buxthu an de Nedderelvbahn.

### Scholen

Neeland hett keen egen School, de Kinner gaht in Buxthu na School.

### Ver- un Entsorgung

För dat Afwater is de Stadtentwässerung Buxthu tostännig.

## Footnoten
Kreis Stood

De **Kreis Stood** weer von 1885 bet 1932 en Landkreis in de prüüßsche Provinz Hannover mit Seet in Stood.

## Geografie

In’n Noorden leeg de Kreis Keden un in’n Oosten de Kreis Jörk. In’n Süüdoosten dee de Kreis an’n Kreis Horborg grenzen. In’n Süden weer de Kreis Zeven un in’n Westen de Kreis Bremervöör. Na Noordwesten leeg de Kreis Neehuus.

## Geschicht

De Kreis Stood is 1885 ut de Stadt Stood, dat Amt Harsfeld (utnahmen de Gemeen Neeland, de Deel von’n Kreis Jörk worrn is) un dat Amt Himmelpoorten (utnahmen de Gemeen Öölm, de Deel von’n Kreis Bremervöör worrn is) billt worrn.

Bi de Kreisreform 1932 is de Kreis denn mit den Kreis Jörk un den Kreis Keden to’n ne’en Landkreis Stood tohoopfaat worrn.

## Landrääd

* 1. April 1885-1895: Adolf Goetze
* 1895-1917: Ulrich Dumrath
* 1917-30. September 1932: Franz Cornelsen

## Inwahnertall

## Gemenen
De Gemenen von’n Kreis Stood (Stand&nbsp;1.&nbsp;Dezember 1910):

: * 1924 Deel von de Gemeen Stood worrn
: ** 1926 Deel von de Gemeen Stood worrn
Reith (Landkreis Stood)

**Reith** is en Dörp in de Gemeen Brest in’n Landkreis Stood, Neddersassen. To Reith höört ok de Öörd Bredenbeek un Lüttjen Reith mit bi.

## Geografie

De Oort liggt op de Stoder Geest. In’n Oosten von Reith liggt dat Naturschuulrebeed In’n Tadel. Dat Water ut dat Rebeed flütt över’n Reither Beek na de Bever hen af.

De Naveröörd sünd Aasp in’n Noorden, Brest in’n Noordoosten, Doosthoff in’n Oosten, Kokerbeek un Wohlers in’n Süüdoosten, Winnerswohl in’n Süden, Fehrenbrook in’n Süüdwesten, Farm in’n Westen un Baast in’n Noordwesten.

## Historie

De Oort kummt 932 as *Riade* toeerst in de Oorkunnen vör.

In’n Eersten Weltkrieg sünd twölv Soldaten ut Reith fullen oder vermisst un in’n Tweten 28 Lüüd.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Aasp in’n Kanton Harsfeld höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Harsfeld in’n Kanton Hornborg.

Vör 1885 weer dat Dörp in de Böörd Bargst binnen dat Amt Harsfeld. Na 1885 hett dat denn to’n Kreis Stood höört un von 1932 af an to’n hüdigen Landkreis Stood.

De Gemeen Reith weer von 1964 bet 1972 Deel von de Samtgemeen Bargst. 1972 is de Samtgemeen Bargst oplööst worrn un de Gemeen keem an de Samtgemeen Harsfeld.

Reith is an’n 1. Juli 1972 bi de Gemeenreform in Neddersassen mit de Gemeen Brest tohoopleggt worrn.

### Inwahnertall

: tohoop mit Bredenbeek un Lüttjen Reith

### Religion

Reith is evangeelsch-luthersch präägt un höört to dat Kaspel von de Primus-Kark in Bargst.

För de Kathoolschen is de St.-Maria-Kark in Buxthu tostännig.

## Kultur

En Denkmaal för de Fullenen ut de twee Weltkrieg’ steiht bi’n Karkhoff.

Reith hett en Dörpgemeenschopshuus.

### Museums

De Museumsschüün Reith, in de Stücken wiest warrt, de mit de Bueree in de Tied von dat 19. Johrhunnert bet so 1960 to doon hebbt, steiht in Bredenbeek.

## Weertschop un Infrastruktur

Reith hett en egene Freewillige Füürwehr, de 1937 grünnt worrn is.

### Verkehr

Reith liggt an de Kreisstraat 47, de in’n Noorden bi Bredenbeek an de K&nbsp;48 (na Brest) un K&nbsp;122 (na Farm) ranlöppt un in’n Süüdoosten na Kokerbeek un Wohlers geiht. Ans gifft dat noch en lüttjere Straat na Fehrenbrook.

De nächste Autobahn is de Autobahn 26 (Afsnidd Stood–Hamborg). De Opfohrt 5 Hornborg liggt so 22 Kilometer in’n Noordoosten von Reith an de K&nbsp;36. De Opfohrt 47 Zittens op de Autobahn 1 (Afsnidd Hamborg–Bremen) liggt 23 Kilometer in’n Süüdoosten an de L&nbsp;130.

De nächste Bahnhoff is de Bahnhoff Brest-Aasp an de Bahnlien Bremerhoben–Buxthu, de veer Kilometer in’n Noordoosten liggt.

## Literatur

* Wilhelm Thiele: *Reith - Leben und Erleben auf der Stader Geest - Menschen Höfe und Häuser über die Jahrhunderte.* Cardamina-Verlag, Plaidt 2012, ISBN 978-3-86424-070-6

## Footnoten





## Weblenken
Eenstellige Hööv

**Eenstellige Hööv** betekent

* en Eenstelligen Hoff is en enkelte Buursteed in de Feldmark, de al von öllers her besteiht un to keen Dörp fast tohöört,
* Eenstellige Hööv, fröhere Gemeen in’n Kreis Stood, de bet 1938 bestahn hett,
* Eenstellige Hööv, Gemeen in’n olen Landkreis Bremervöör, vondaag Op de Hööv.
Schölisch

**Schölisch** is en Dörp in de Gemeen Stood in’n Landkreis Stood, Neddersassen.

## Geografie

Schölisch liggt an’n Rand von Geest, Masch un Moor na Keden hen. Dat Water ut dat Rebeed flütt in’n Noordoosten över den Hörn-Götzdörper Kanaal af un in’n Süüdwesten över de Haschenfleter Wettern.

De Naveröörd sünd Götzdörp in’n Noorden, Snee in’n Noordoosten, Melau in’n Oosten, Stood in’n Süden, Hohenwedel in’n Süüdwesten un Stodermoor in’n Noordwesten.

## Historie

Schölisch dükert 1204 toeerst in de Oorkunnen op, as Hinnerk V. Wiepenkathen un Haddörp an dat Klooster St. Marien schenkt hett. Schölisch warrt dor as en Naveroord nöömt.

In’n Eersten Weltkrieg sünd 23 Soldaten ut Mulsen fullen oder vermisst un in’n Tweten 39 Lüüd.

### Verwaltungsgeschicht

De Oort hett vör 1852 to de Vaagdie Schölisch in dat Amt Wischhoben tohöört un is bi de Verwaltungs- un Justizreform an’n 1. Oktober 1852 in dat Königriek Hannover dör Verordnung von’n 28. September 1852 an dat Amt Stood kamen. In dat Amt Stood weer de Oort von 1852 bet 1859 un denn von 1859 bet 1885 in dat Amt Himmelpoorten. Dat Amt Himmelpoorten is 1885 denn in’n Kreis Stood opgahn un de 1932 tohoop mit de Kreise Jörk un Keden in’n ne’en, grötteren Kreis Stood.

Schölisch is an’n 1. Juli 1972 bi de Gemeenreform in Neddersassen Deel von de Gemeen Stood worrn.

### Inwahnertall

### Religion

Schölisch is evangeelsch-luthersch präägt un höört to dat Kaspel von de Cosmae-Kark in Stood. Fröher hett de Oort to de Wilhadi-Kark in Stood tohöört.

För de Kathoolschen is de Hillig-Geist-Kark in Stood tostännig.

## Kultur

En Denkmaal för de Fullenen ut de twee Weltkrieg’ steiht an de Schölischer Straat.

## Weertschop un Infrastruktur

### Verkehr

Schölisch liggt an de Kreisstraat 31, de in’n Süüdoosten an de Glückstädter Straat ranlöppt un in’n Noorden na Götzdörp geiht. Von de K&nbsp;31 geiht in’n Noorden de K&nbsp;27 af, de denn na Noordwesten na Stodermoor geiht un ok mit’n Hogenwedel verbunnen is. Ans gifft dat noch en lüttjere Straat na Snee.

De nächste Bahnhoff is de Bahnhoff Stood an de Nedderelvbahn.

### Scholen

Schölisch hett en egen Kita. Op Grundschool gaht de Kinner na de Grundschool Bockhorster Weg, op Hauptschool na de Hauptschool Thuner Straat, op Realschool na de Realschool Camper Höh, op de Integreerte Gesamtschool na Hogenwedel un op Gymnasium na dat Vincent-Lübeck-Gymnasium.

## Footnoten